text: Arrestforvarer i Esbjerg: Vi så det ikke komme
  09 april 2015 kl. 18.45
  For blot få år siden var det rockere, der var problemet i danske arresthuse. Nu er det radikaliserende indsatte, som giver frygt og usikkerhed. Se hele interviewet med arrestforvareren i Esbjerg.
  - Vi har fået indsatte, der direkte fortæller os, at de skal ned til Syrien og slås, fortæller arrestforvarer Georg Danielsen, Esbjerg. De skal ned til IS og slås, når de er færdige med at være her. Og det her er ikke en tom trussel: Vi kan tage dem på ordet, hvis vi vil.
  Hans arresthus er et af dem, der har problemet inde på livet. Lige nu er en indsat totalt isoleret fra resten.
  - Vi ønsker simpelhen ikke, at han er i omgang og går sammen med de andre indsatte.
  - Han forsøger at radikaliserer direkte: Vi skal slå ihjel. Vi skal til Syrien, vi skal til IS! Kom nu! Det er os, der er verdens nye herrer, fortæller han.
  Georg Danielsen siger det direkte:
  - Vi har ikke set det komme. Vi er nødt til at blive bedre klædt på til at håndtere situationerne.
  - Vi er nødt til at gøre noget.Vi kan ikke bare blive ved med at låse dem inde, siger han.
  Se hele interviewet med arrestforvareren i Esbjerg her. (Varighed: 4:48)
  